ইতিমধ্যে দেশের আরো দুটি বিমানবন্দর আন্তর্জাতিক বিমানবন্দরে উন্নীত হয়েছে। সাতটি অভ্যন্তরীণ বিমানবন্দরেও বিমান ওঠানামা করছে। কিন্তু বিমানবন্দরে উড়োজাহাজ চলাচল ও যাত্রীর সংখ্যা বাড়লেও ১৯৮৪ সালের জনবল দিয়েই সিভিল এভিয়েশন চলছে। দক্ষ ও প্রশিক্ষিত জনবলের অভাবে সংস্থাটি চলছে খুঁড়িয়ে খুঁড়িয়ে। নানা কারণে বিমানবন্দরের নিরাপত্তা বহুবার বিঘ্নিত হয়েছে। আনসার বাহিনী ও এপিবিএন বিমানবন্দরের বাইরের নিরাপত্তা দেখভাল করলেও এ দুটি সংস্থা সিভিল এভিয়েশনের সিকিউরিটি বা এভিয়েশন হুমকি মোকাবিলায় উপযুক্ত নয়। তাদের ওপর সিএএবির কোনো নিয়ন্ত্রণও নেই। কোনো অপরাধ করলেও তাদের শাস্তির আওতায় আনতে পারে না সিএএবি।